Keywords

Summary



Keywords

1. Ochranná známka Spoločenstva – Definícia a nadobudnutie ochrannej známky Spoločenstva – Relatívne dôvody zamietnutia – Námietka majiteľa zhodnej alebo podobnej skoršej ochrannej známky, ktorá má dobré meno

(Nariadenie Rady č. 40/94, článok 8 ods. 5)

2. Ochranná známka Spoločenstva – Definícia a nadobudnutie ochrannej známky Spoločenstva – Relatívne dôvody zamietnutia – Námietka majiteľa zhodnej alebo podobnej skoršej ochrannej známky, ktorá má dobré meno

(Nariadenie Rady č. 40/94, článok 8 ods. 5)

3. Ochranná známka Spoločenstva – Definícia a nadobudnutie ochrannej známky Spoločenstva – Relatívne dôvody zamietnutia – Námietka majiteľa zhodnej alebo podobnej skoršej ochrannej známky, ktorá má dobré meno

(Nariadenie Rady č. 40/94, článok 8 ods. 5)

Summary

1. Na to, aby bola splnená podmienka týkajúca sa dobrého mena v zmysle článku 8 ods. 5 nariadenia č. 40/94 o ochrannej známke spoločenstva, ktoré stanovuje ochranu skoršie zapísanej ochrannej známky, ktorej dobré meno je rozšírené na výrobky alebo služby, ktoré si nie sú podobné, musí byť skoršia národná ochranná známka alebo ochranná známka Spoločenstva známa značnej časti príslušnej skupiny verejnosti prostredníctvom výrobkov alebo služieb, na ktoré sa vzťahuje. Pri posudzovaní tejto podmienky je vhodné zohľadniť všetky relevantné prvky veci, a to okrem iného podiel na trhu, ktorý má ochranná známka, intenzitu, geografické rozšírenie a trvanie jej používania, ako aj výšku investícií vynaložených podnikom na jej propagáciu.

(pozri body 48, 49)

2. Článok 8 ods. 5 nariadenia č. 40/94 o ochrannej známke spoločenstva, ktoré stanovuje ochranu skoršie zapísanej ochrannej známky, ktorej dobré meno je rozšírené na výrobky alebo služby, ktoré si nie sú podobné, okrem iného umožňuje majiteľovi skoršej ochrannej známky, ktorá má dobré meno, vzniesť námietky proti zápisu ochranných známok, ktoré by mohli neoprávnene získať prospech z rozlišovacej spôsobilosti alebo dobrého mena skoršej ochrannej známky. Tento neoprávnený prospech treba chápať tak, že zahŕňa prípady zjavného využívania slávnej ochrannej známky a parazitovania na nej alebo pokusov o získanie prospechu z jej povesti. Z tohto hľadiska čím sú rozlišovacia spôsobilosť a dobré meno skoršej ochrannej známky väčšie, tým ľahšie možno pripustiť zásah.

(pozri bod 65)

3. Existuje budúce riziko, ktoré nie je len hypotetické, že použitie slovného označenia TDK, ktorého zápis ako ochrannej známky Spoločenstva sa požaduje pre „oblečenie, obuv, pokrývky hlavy“ patriace do triedy 25 v zmysle Niceskej dohody, získa neoprávnený prospech v zmysle článku 8 ods. 5 nariadenia č. 40/94 o ochrannej známke spoločenstva z povesti obrazovej ochrannej známky TDK, skoršie zapísanej ako ochranná známka Spoločenstva, ako aj slovnej ochrannej známky TDK a slovnej a obrazovej ochrannej známku TDK, skoršie zapísaných v dvanástich členských štátoch, pre výrobky patriace do triedy 9 uvedenej dohody (najmä „prístroje na zaznamenávanie, prenos, reprodukciu zvuku a obrazov“). Keďže skoršie ochranné známky majú zvýšenú rozlišovaciu spôsobilosť z dôvodu ich dobrého mena, možno sa domnievať, a to z dôvodu sponzorských činností majiteľa týchto ochranných známok najmä v športe, že používanie prihlasovanej ochrannej známky na športovom oblečení, ktoré nemožno vylúčiť, by viedlo k domnienke, že takéto oblečenie je vyrábané uvedeným majiteľom ochrannej známky alebo s jeho licenciou.

(pozri body 66, 67)